
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 107 


20 Μαΐου 1998 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

134. Σύσταση ενιαίας επιχείρησης ύδρευσης - αποχέ¬ 

τευσης με την επωνυμία «ΔΗΜΟΤΙΚΗ ΕΠΙΧΕΙΡΗ¬ 
ΣΗ ΥΔΡΕΥΣΗΣ - ΑΠΟΧΕΤΕΥΣΗΣ ΚΑΛΑΜΠΑΚΑΣ 
του Νομού Τρικάλων». 

135. Σύσταση ενιαίας επιχείρησης ύδρευσης αποχέ¬ 
τευσης με την επωνυμία «ΚΟΙΝΟΤΙΚΗ ΕΠΙΧΕΙΡΗ¬ 
ΣΗ ΥΔΡΕΥΣΗΣ - ΑΠΟΧΕΤΕΥΣΗΣ ΜΕΛΙΒΟΙΑΣτου 


Νομού ΛΑΡΙΣΗΣ». 2 

136. Περιορισμοί έκδοσης Χρηματικών Ενταλμάτων 

Προπληρωμής και ευθύνες υπολόγων. 3 

137. Κατάργηση του Ταμείου Ανταλλαξίμου Πε¬ 

ριουσίας και Αποκαταστάσεως Προσφύγων 
(Τ.Α.Π.Α.Π.). 4 

138. Ανάληψη υποχρεώσεων από τους Διατάκτες. 5 

139. Σύσταση τριών (3) θέσεων στα γραφεία της 

Διοικήσεωςτης Ανώνυμης Τραπεζικής Εταιρείας 
με την επωνυμία «ΑΝΩΝΥΜΟΣ ΕΤΑΙΡΕΙΑ ΕΘΝΙΚΗ 
ΚΤΗΜΑΤΙΚΗ ΤΡΑΠΕΖΑ ΤΗΣ ΕΛΛΑΔΟΣ». 6 


140. Όροι και διαδικασία της μονιμοποίησης των εκ¬ 
παιδευτικών πρωτοβάθμιας και δευτεροβάθμιας 
εκπαίδευσης και υπηρεσιακής εξέλιξης αυτών, 
παρεχόμενες εγγυήσεις στους αξιολογούμενους 
και διαδικασία οριστικοποίησης των εκθέσεων α¬ 
ξιολόγησης. 7 

ΔΙΟΡΘΩΣΕΙΣ ΣΦΑΛΜΑΤΩΝ 
Διόρθωση σφάλματος στο 61 Π.Δ/γμα αρμοδιότητας 
Υπουργείου Ανάπτυξης. 8 


ΠΡΟΕ ΔΡΙΚΑ ΔΙΑΤΑΓ ΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘΜ. 134 

( 1 ) 

Σύσταση ενιαίας επιχείρησης ύδρευσης - αποχέτευσης με 
την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - 
ΑΠΟΧΕΤΕΥΣΗΣ ΚΑΛΑΜΠΑΚΑΣ του Νομού Τρικάλων». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 3 του Ν. 1069/1980 


«περί κινήτρων δια την ίδρυσιν επιχειρήσεων υδρεύσεως 
και αποχετεύσεως» (ΦΕΚΑ' 191/1980). 

2. Τις διατάξεις του άρθρου 278 του Π.Δ. 410/1995 
(ΦΕΚΑ' 231/1995). 

3. Τις διατάξεις του άρθρου 6 παρ. 1 του Ν. 2307/1995 
(ΦΕΚΑ' 113/1995). 

4. Την με αριθμό 25027/1984 απόφαση του Υπουργού 
Εσωτερικών (ΦΕΚΒ' 244/1984). 

5. Τις διατάξειςτου άρθρου 29Α' του Ν. 1558/1985 (ΦΕΚΑ’ 
137/1985), όπως προσετέθη με το άρθρο 27 του Ν. 
2081/1992 {ΦΕΚΑ' 154/1992) και όπως τροποποιήθηκε με τις 
διατάξεις της παρ. 2α του άρθρου 1 του Ν. 2469/1997 (Α’38). 

6. Τις διατάξεις της παρ. 1 του άρθρου 23 του Ν. 
1558/1985 ««Κυβέρνηση και Κυβερνητικά όργανα» (ΦΕΚ Α’ 
137), σε συνδυασμό με τις διατάξεις του Π.Δ. 373/95 
«Συγχώνευση των Υπουργείων Προεδρίας της Κυβέρνη¬ 
σης και Εσωτερικών στο Υπουργείο Εσωτερικών, Δημό¬ 
σιας Διοίκησης και Αποκέντρωσης και καθορισμός των 
αρμοδιοτήτων του» (Α' 201). 

7. Την αριθμ. ΔΙΔΚ/Φ. 1/20199/5.9.1997 απόφαση του 
Πρωθυπουργού και του Υπουργού Εσωτερικών, Δημό¬ 
σιας διοίκησης και Αποκέντρωσης ««Ανάθεση αρμοδιοτή¬ 
των Υπουργού Εσωτερικών, Δημόσιας Διοίκησης και 
Αποκέντρωσης στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης» (ΦΕΚ801/Β/5.9.1997) 
όπως συμπληρώθηκε με την αριθμ. ΔΙΔΚ/Φ. 1/23470/- 
20.10.97 (ΦΕΚ Β/924/20.10.97). 

8. Την 33/97 απόφαση του Δημοτικού Συμβουλίου 
Καλαμπάκας. 

9. Το γεγονός, ότι από τις διατάξεις του παρόντος προ- 
καλείται εις βάρος του προϋπολογισμού του Δήμου 
Καλαμπάκας δαπάνη 20.000.000 δρχ. γιατοτρέχον έτος με 
ανάλογη εγγραφή πίστωσης στο Κ.Α 5/161.9γ. Για τα έτη 
1999,2000,2001 και 2002 προκαλείται δαπάνη 20.000.000 
ανά έτος με ανάλογη εγγραφή πίστωσης στον ίδιο κωδικό. 

10. Την 193/1998 γνωμοδότηση του Συμβουλίου της 
Επικράτειας, με πρόταση του Υφυπουργού Εσωτερικών, 
Δημόσιας Διοίκησης και Αποκέντρωσης, αποφασίζουμε: 

Αρθρο 1 
Σύσταση 

Εγκρίνεται η 33/97 απόφαση του Δημοτικού Συμβου 
λίου Καλαμπάκαςτου Νομού Τρικάλων, η οποίααφοράτη 
σύσταση στον ομώνυμο Δήμο ενιαίας επιχείρησης 
ύδρευσης-αποχέτευσης που έχει ως εξής: 











1676 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ ΟΈΥΧΟΣ ΠΡΩΤΟ) 


1. Συνιστάται στο Δήμο Καλμαπάκας του Νομού Τρικά¬ 
λων, ενιαία επιχείρηση ύδρευσης-αποχέτευσης με την ε¬ 
πωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕ¬ 
ΤΕΥΣΗΣ ΚΑΛΑΜΠΑΚΑΣ ΝΟΜΟΥ ΤΡΙΚΑΛΩΝ» (Άρθρο 1 
παρ. 1 Ν. 1069/1980) 

2. Η Δημοτική Επιχείρηση Ύδρευσης και Αποχέτευσης 
είναι νομικό πρόσωπο ιδιωτικού Δικαίου με κοινωφελή χα¬ 
ρακτήρα και διέπεται ως προς τη διοίκηση, οργάνωση, ε¬ 
κτέλεση, λειτουργία και συντήρηση των έργων της αρμο- 
διότητάς τηςκαθώςκαιτις πηγές χρηματοδότησής τη ς α¬ 
πό τις διατάξεις του Ν. 1069/1980 «περί κινήτρων δια την 
ίδρυσιν επιχειρήσεων υδρεύσεως και αποχετεύσεως». 
Για τα λοιπά θέματα εφαρμόζονται διατάξεις του Π.Δ. 
410/95 «Δημοτικός και Κοινοτικός Κώδικας» και οι κανό¬ 
νες της ιδιωτικής οικονομίας (άρθρο 1 παρ. 1 Ν. 1069/- 
1980). 

3. Έδρα της επιχείρησης είναι ο Δήμος Καλαμπάκας 
(άρθρο 1 παρ. 3 Ν. 1069/1980). 

4. Περιοχή αρμοδιότητας της επιχείρησης είναι η διοι¬ 
κητική περιφέρεια του Δήμου Καλαμπάκας (άρθρο 1 παρ. 
3 Ν. 1069/1980). 

Άρθρο 2 
Εκμετάλλευση 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 
1069/1980 (άρθρο 1 παρ. 3 Ν. 1069/1980). 

Άρθρο 3 
Περιουσία 

Στην περιουσία της επιχείρησης ανήκουν τα έργα ύ¬ 
δρευσης και αποχέτευσης της περιοχής αρμοδιότητας 
της επιχείρησης, τα οποία εκτελέσθηκαν ή θα εκτελε- 
στούν με βάση εγκεκριμένες μελέτες, όλοι οι υπόνομοι 
που υπάρχουν και οι εγκαταστάσεις ύδρευσης και αποχέ¬ 
τευσης ακαθάρτων και όμβριων υδάτων, όλοι οι υπόνομοι 
ή ανοικτοί αγωγοί που εκβάλλουν άμεσα ή έμμεσα στο δί¬ 
κτυο, καθώς επίσης και οι μονάδες επεξεργασίας πόσι¬ 
μου ύδατος και υγρών αποβλήτων και κάθε άλλο στοιχείο 
που θα παραχωρηθεί από το Δήμο (άρθρο 8 παρ. 1 Ν. 
1069/1980). 

Άρθρο 4 
Έσοδα 

Έσοδα της επιχείρησης είναι: 

α. Το ειδικό τέλος για τη μελέτη, κατασκευή και επέκτα¬ 
ση των έργων ύδρευσης και αποχέτευσης, για μία δεκαε¬ 
τία από της 1ης Ιανουάριου του επομένου από τη σύστα¬ 
ση της επιχείρησης έτους που υπολογίζεται σε ποσοστό 
80% επί της αξίαςτου ύδατος που καταναλίσκεται (άρθρο 
ΙΟπαρ. 1 εδ.α’και 11 Ν. 1069/1980). 

β. Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και κα¬ 
τασκευών των κάθε φύσεως έργων ύδρευσης και αποχέ¬ 
τευσης αρμοδιότητας της επιχείρησης (άρθρο 10 παρ. 1 
εδ. ια’ και 13 Ν. 1069/1980). 

γ. Το τέλος σύνδεσης με το δίκτυο της αποχέτευσης 
(άρθρο 10 παρ. 1 εδ. γ' Ν. 1069/1980). 

δ. Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 εδ. 
δ'και άρθρο 15 Ν. 1069/1980). 

ε. Το τέλος σύνδεσης με το δίκτυο της ύδρευσης (άρ¬ 
θρο ΙΟπαρ. 1 εδ. ε’Ν. 1069/1980). 


στ. Το τέλος χρήσεως υπονόμων (άρθρο 10 παρ. 1 εδ. 
στ' Ν. 1069/1980). 

ζ. Η αξία ύδατος που καταναλώνεται (άρθρο 10 παρ. 1 
εδ. ζ' Ν. 1069/1980). 

η. Η εγγύηση χρήσεως του υδρομετρητή (άρθρο 10 
παρ. Ιεδ. η'Ν. 1069/1980). 

θ. Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ' Ν. 
1069/1980). 

ι. Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο ΙΟπαρ. 1 εδ. ι' Ν. 1069/1980). 

ια. Οι πρόσοδοι από την περιουσία ή το τίμημα από την 
εκποίηση αυτής (άρθρο ΙΟπαρ. 1 εδαφ. ιβ'Ν. 1069/1980). 

ιβ. Δάνεια, κληρονομιές, δωρεές και λοιπές επιχορηγή¬ 
σεις (άρθρο 10 παρ. 1 εδαφ. ιγ’ Ν. 1069/1980). 

ιγ. Έσοδα που εισπράττονται απάτηνεφαμογή των δια- 
τάξεωντων άρθρων 27 και 28 Ν. 1069/1980, καθώς και κά¬ 
θε άλλη νόμιμη πρόσοδος. 

Άρθρο 5 
Διοίκηση 

1. Η επιχείρηση διοικείται από διοικητικό συμβούλιο που 
αποτελείται από επτά μέλη, τα οποία ορίζονται μαζί με α¬ 
ναπληρωτές τους από το Δημοτικό Συμβούλιο. Από τα μέ¬ 
λη αυτά: 

α) Τέσσερα (4) είναι αιρετοί εκπρόσωποι του Δήμου 
Καλαμπάκας έκτων οποίων το ένα προέρχεται από τη μει¬ 
οψηφία (άρθρο 6 Ν. 2307/95). 

β) Δύο (2) είναι δημότες ή κάτοικοι του Δήμου Καλαμπά¬ 
κας που έχουν πείρα ή γνώσεις σχετικές με το αντικείμε¬ 
νο της Επιχείρησης. 

γ) Ένα (1) είναι εκπρόσωπος του Κοινωνικού φορέα της 
Περιοχής (Ένωση Επαγγελματιών - Βιοτεχνών - Εμπόρων 
Επαρχίας Καλαμπάκας). 

δ) Ένα (1) είναι εκπρόσωπος των εργαζομένων στην 
Επιχείρηση σε περίπτωση που αυτή απασχολεί περισσό¬ 
τερους από είκοσι (20) εργαζόμενους. Στην περίπτωση 
αυτή μειώνεται κατά έναν ο αριθμός των μελών των δημο¬ 
τών κατοίκων. 

Ο εκπρόσωπος των εργαζομένων και του κοινωνικού 
φορέα προτείνονται από τους οικείους φορείς. 

2. Το Δημοτικό Συμβούλιο ορίζει από τα μέλη του 
Διοικητικού Συμβουλίου τον Πρόεδρο και τον Αντιπρό¬ 
εδρό του (Άρθρο 3 παρ. 1 του Ν. 1069/1980 και 278 Π.Δ. 
410/95). 

3. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκα- 
τασταθούντα νέα μέλη (άρθρο 2της 25027/84 ΦΕΚ244/Β’ 
αποφ. Υπ. Εσωτερικών). 

4.0 Πρόεδρος του Διοικητικού συμβουλίου και σε περί¬ 
πτωση απουσίαςή κωλύματος του, ο Αντιπρόεδρος εκ¬ 
προσωπεί την επιχείρηση σε όλες τις σχέσεις της, δικα¬ 
στικές ή εξώδικες (άρθρο 5 παρ. 4.1069/1980). 

Στον Υφυπουργό Εσωτερικών, Δημ, Διοίκησης και Απο¬ 
κέντρωσης αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 5 Μάίου 1998 
Ο ΠΡΟΕΔΡΟΣ ΤΗΣ ΔΗ Μ ΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΓΙΟΥΛΟΣ 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜ.Λ'ΚΗΣΗΣΚΑΙ ΑΠΟΚΕΝΤΡΩΣΗΣ 

ΛΑΜΠΡΟΣ ΠΑΠΑΔΗΜΑΣ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Σύσταση ενιαίας επιχείρησης ύδρευσης αποχέτευσης με 
την επωνυμία «ΚΟΙΝΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - 
ΑΠΟΧΕΤΕΥΣΗΣ ΜΕΛΙΒΟΙΑΣ του Νομού ΛΑΡΙΣΗΣ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 3 του Ν. 1069/1980 
«περί κινήτρων δια την ίδρυσιν επιχειρήσεων υδρεΰσεως 
και αποχετεύσεως» (ΦΕΚΑ’ 191/1980). 

2. Τις διατάξεις του άρθρου 29Α’ του Ν. 1558/1985 (ΦΕΚ Α’ 
137/1985), όπως προσετέθη με το άρθρο 27 του Ν. 
2081/1992 (ΦΕΚ ΑΊ 54/1992) καιόπωςτροποποιήθηκεμετις 
διατάξεις της παρ. 2α του άρθρου 1 του Ν. 2469/97 (Α’ 38). 

3. Την αριθμ. ΔΙΔΚ/Φ.4/20199/5.9.97 απόφαση του 
Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 
των Υπουργού Εσωτερικών, Δημόσιας διοίκησης και Απο¬ 
κέντρωσης στους Υφυπουργούς Εσωτερικών, Δημόσιας 
Διοίκησης και Αποκέντρωσης» (ΦΕΚ 801/Β/5.9.97), όπως 
συμπληρώθηκε με την αριθμ. ΔΙΔΚ/Φ. 1/23470/20,10.97 
(ΦΕΚ ΒΥ924/20.10.97). 

4. Το γεγονός ότι το παρόν διάταγμα προκαλεί δαπάνη 
εις βάρος του Προϋπολογισμού της οικείας Κοινότητας 
για το έτος 1997 ύψους 1.000.000 δρχ. για την οποία έχει 
εγγράφει πίστωση στον προϋπολογισμό της Κοινότητας 
στον Κωδικό (Κ.Α 212.3). Επίσης προβλέπεται κατά τα ε¬ 
πόμενα έτη 1998, 1999,2000 και 2001 ο προϋπολογισμός 
της κοινότητας να επιβαρυνθεί κατά 1.300.000 δρχ., 
1 . 700.000 δρχ., 2.000.000 δρχ., 2.100.000 δρχ., ανάέτος 
αντίστοιχα με εγγραφή πίστωσης στον ίδιο κωδικό. 

5. Την 86/97 απόφαση του Κοινοτικού Συμβουλίου 
Μελίβοιας. 

6. Την 117/98 γνωμοδότηση του Συμβουλίου της Επι¬ 
κράτειας, με πρόταση του Υφυπουργού Εσωτερικών, Δη¬ 
μόσιας Διοίκησης και Αποκέντρωσης, αποφασίζουμε: 

Άρθρο 1 
Σύσταση 

Εγκρίνεται η αριθμ. 86/97 απόφαση του Κοινοτικού 
Συμβουλίου Μελίβοιας του Νομού Λάρισας, που αφορά 
τη σύσταση στην Κοινότητα Μελίβοιας ενιαίας Κοινοτικής 
Επιχείρησης Ύδρευσης - Αποχέτευσης που έχει ως εξής: 

1. Συνιστάται στην Κοινότητα Μελίβοιας του Νομού Λά¬ 
ρισας ενιαία επιχείρηση ύδρευσης - αποχέτευσης με την 
επωνυμία «ΚΟΙΝΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟ¬ 
ΧΕΤΕΥΣΗΣ ΜΕΛΙΒΟΙΑΣ ΝΟΜΟΥ ΛΑΡΙΣΑΣ» (άρθρο 1 παρ. 
1 Ν. 1069/1980). 

2. Η Κοινοτική Επιχείρηση Ύδρευσης και Αποχέτευσης 
είναι νομικό πρόσωπο, ιδιωτικού δικαίου με κοινωφελή 
χαρακτήρα και διέπεται ως προς τη διοίκηση, οργάνωση, 
εκτέλεση, λειτουργία και συντήρηση των έργων της αρ- 
μοδιότητός της καθώς και τις πηγές χρηματοδότησής της 
από τις διατάξεις του Ν. 1069/1980 «περί κινήτρων διατην 
ίδρυσιν επιχειρήσεων υδρεύσεως και αποχετεύσεως». 
Για τα λοιπά θέματα εφαρμόζονται οι διατάξεις του Π.Δ. 
410/1995 «Δημοτικός και Κοινοτικός Κώδικας» και οι κα¬ 
νόνες της ιδιωτικής οικονομίας (άρθρο 1 παρ. 1 Ν. 
1069/80). 

3. Έδρα της Επιχείρησης είναι η Κοινότητα Μελίβοιας 
του Νομού Λάρισας (άρθρο 1 παρ. 3 Ν. 1069/80). 


4. Περιοχή αρμοδιότητας της επιχείρησης είναι η διοι¬ 
κητική περιφέρεια της Κοινότητας Μελίβοιας του Νομού 
Λάρισας (άρθρο 1 παρ. 3 Ν 1069/1980). 

Άρθρο 2 
Εκμετάλλευση 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 
1069/1980 (άρθρο 1 παρ. 3 Ν. 1069/1980). 

Άρθρο 3 
Περιουσία 

Στην περιουσία της επιχείρησης ανήκουν τα έργα ύ¬ 
δρευσης και αποχέτευσης της περιοχής αρμοδιότητας 
της επιχείρησης, τα οποία εκτελέσθηκαν ή θα εκτελε- 
στούν με βάση εγκεκριμένες μελέτες, όλοι οι υπόνομοι 
που υπάρχουν και οι εγκαταστάσεις ύδρευσης και αποχέ¬ 
τευσης ακαθάρτων και όμβριων υδάτων, όλοι οι υπόνομοι 
ή ανοικτοί αγωγοί που εκβάλλουν άμεσα ή έμμεσα στο δί¬ 
κτυο, καθώς επίσης και οι μονάδες επεξεργασίας πόσι¬ 
μου ύδατος και υγρών αποβλήτων και κάθε άλλο στοιχείο 
που θα παραχωρηθεί από την Κοινότητα (άρθρο 8 παρ. 1 
Ν. 1069/1980). 

Άρθρο 4 
Έσοδα 

Έσοδα της επιχείρησης είναι: 

α. Το ειδικό τέλος για τη μελέτη, κατασκευή και επέκτα¬ 
ση των έργων ύδρευσης και αποχέτευσης, για μία δεκαε¬ 
τία από της 1ης Ιανουάριου του επομένου από τη σύστα¬ 
ση της επιχείρησης έτους που υπολογίζεται σε ποσοστό 
80% επί της αξίας του ύδατος που καταναλώνεται (άρθρο 
ΙΟπαρ. 1 εδ. α'και 11 Ν. 1069/1980). 

β. Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε φύσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 παρ. 

1 εδ.ια’και 13 Ν. 1069/1980). 

γ. Το τέλος σύνδεσης με το δίκτυο της αποχέτευσης 
(άρθρο ΙΟπαρ. 1 εδ. γ’Ν. 1069/1980). 

δ. Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 εδ. 
δ’ και άρθρο 15 Ν. 1069/1980). 

ε. Το τέλος σύνδεσης με το δίκτυο της ύδρευσης (άρ¬ 
θρο ΙΟπαρ. 1 εδ. ε’ Ν. 1069/1980). 

στ. Το τέλος χρήσεως υπονόμων (άρθρο 10 παρ. 1 εδ. 
στ' Ν. 1069/1980). 

ζ. Η αξία ύδατος που καταναλώνεται (άρθρο 10 παρ. 1 
εδ. ζ’ Ν. 1069/1980). 

η. Η εγγύηση χρήσεως του υδρομετρητή (άρθρο 10 
παρ. 1 εδ. η’ Ν. 1069/1980). 

θ. Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ’ Ν. 
1069/1980). 

ι. Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ. 1 εδ. ι’ Ν. 1069/1980). 

ια. Οι πρόσοδοι από την περιουσία ή το τίμημα από την 
εκποίηση αυτής (άρθρο ΙΟπαρ. 1 εδαφ. ιβ’ Ν. 1069/1980). 

ιβ. Δάνεια, κληρονομιές, δωρεές και λοιπές επιχορηγή¬ 
σεις (άρθρο ΙΟπαρ. 1 εδαφ.ιγ'Ν. 1069/1980). 
ιγ. Έσοδα που εισπράττονται απότηνεφαμογή των δια- 

τάξεων των άρθρων 27 και 28 Ν. 1069/1980, καθώς και κά¬ 
θε άλλη νόμιμη πρόσοδος, 
ιδ. Τέλη καθαριότητας. 

Άρθρο 5 
Διοίκηση 

1. Η επιχείρηση διοικείται από διοικητικό συμβούλιο που 
αποτελείται από πέντε μέλη, τα οποία ορίζονται μαζί με 
τους αναπληρωτές τους από το Κοινοτικό Συμβούλιο.ως 
εξής: 

α) Δύο (2) είναι αιρετοί εκπρόσωποι της Κοινότητας, εκ 
των οποίων ένα μέλος προέρχεται από τη μειοψηφία (άρ¬ 
θρο 6 Ν. 2307/95). 

β) Ένα (1) είναι εκπρόσωπος του Κοινωνικού Φορέα της 
περιοχής (Αγροτικός Πιστωτικός Συνεταιρισμός Μελί- 
βοιας), ο οποίος υποδεικνύεται από τον φορέα αυτόν. 

γ) Δύο (2) είναι δημότες ή κάτοικοι που έχουν πείρα ή 
γνώσεις σχετικές με το αντικείμενο της Επιχείρησης. 

Σε περίπτωση που η επιχείρηση απασχολεί περισσότε¬ 
ρους από είκοσι (20) εργαζόμενους, μετέχει στο διοικητι¬ 
κό συμβούλιο και ένας εκπρόσωπός τους, ο οποίος υπο¬ 
δεικνύεται από αυτούς, οπότε μειώνεται κατά έναν ο α¬ 
ριθμός των μελών δημοτών κατοίκων. 

2. Το Κοινοτικό Συμβούλιο ορίζει από τα μέλη τον 
Πρόεδρο και τον Αντιπρόεδρό του (Άρθροθπαρ. 1 του Ν. 
1069/1980 και 278 Π.Δ. 410/95). 

3. Η θητεία του Διοικητικού Συμβουλίου ακολουθεί τη 
θητεία του Κοινοτικού Συμβουλίου και λήγει μόλις εγκα- 
τασταθο ύ ν τα νέα μέλη (άρθ ρο 2 παρ. 2 της 25027/84 Φ ΕΚ 
244/Β' αποφ. Υπ. Εσωτερικών). 

4.0 Πρόεδρος του Διοικητικού Συμβουλίου και σε περί¬ 
πτωση απουσίας ή κωλύματος του, ο Αντιπρόεδρος εκ¬ 
προσωπεί την επιχείρηση σε όλες τις σχέσεις της, δικα¬ 
στικές ή εξώδικες (άρθροδπαρ. 4.1069/1980). 

Στον Υφυπουργό Εσωτερικών, Δημ. Διοίκησης και Απο¬ 
κέντρωσης αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 5 Μαΐου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜ. Δ/ΚΗΣΗΣ ΚΑΙ ΑΠΟΚΕΝΤΡΩΣΗΣ 

ΛΑΜΠΡΟΣ ΠΑΠΑΔΗΜΑΣ 
-·- 

(3) 

Περιορισμοί έκδοσης Χρηματικών Ενταλμάτων Προπλη¬ 
ρωμής και ευθύνες υπολόγων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των περ. α’ και γ’ του άρθρου 44 του Ν. 
2362/95 «Περί Δημοσίου Λογιστικού, Ελέγχου των δαπα¬ 
νών του Κράτους και άλλες διατάξεις» (ΦΕΚ 247Α). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά όργανα» (ΦΕΚ 137Α), όπως 
ανπκαταστάθηκαν από την παρ. 2α του άρθρου 1 του Ν. 
2469/1997 «Περιορισμός και βελτίωση της αποτελεσματι- 
κότητας των κρατικών δαπανών και άλλες διατάξεις» 
(ΦΕΚ38Α). 

3. Το γεγονός ότι από την εφαρμογή των διατάξεωντου 


παρόντος Π,Δ. δεν προκαλείται δαπάνη σε βάρος του 
Κρατικού Προϋπολογισμού. 

4. Την αριθ. 45/1998 γνωμοδότηση του Συμβουλίου της 
Επικράτειας. 

Με πρόταση των Υπουργών Εξωτερικών, Εθνικής Άμυ¬ 
νας και Οικονομικών, αποφασίζουμε: 

Άρθρο 1 

Περιορισμοί έκδοσης Χ.Ε.Π. 

1. Η έκδοση Χρηματικών Ενταλμάτων Προπληρωμής 
(Χ.Ε.Π.), εκτός από τους περιορισμούς του άρθρου 39 
του Ν. 2362/95, δεν επιτρέπεται επίσης: 

α. Όταν ο υπόλογος που ορίζεται από τον αρμόδιο δια- 
τάκτη δεν έχει υποβάλλει τα σχετικά δικαιολογητικά από¬ 
δοσης λογαριασμού για προηγούμενο Χ.Ε.Π., που εκδό- 
θηκε στο όνομά του για την ίδια ή άλλη αιτία, ενώ έχει λή¬ 
ξει η προθεσμία υποβολής τους. 

β. Όταν για την ίδια αιτία εκδόθηκανπροηγουμένως και 
παραμένουν ατακτοποίητα μέχρι τρία Χ.Ε.Π. ή μέχρι πέ¬ 
ντε, όταν πρόκειται για δαπάνες επιμισθΐωντου εκπαιδευ¬ 
τικού προσωπικού του Υπουργείου Εθνικής Παιδείας και 
Θρησκευμάτων στο εξωτερικό, ανεξάρτητα από τη λήξη 
της προθεσμίας απόδοσης λογαριασμού που ορίστηκε γι’ 
αυτά και ανεξάρτητα ανεκδόθηκανστο όνομα του ίδιου ή 
άλλου υπολόγου. 

2. εξαιρούνται από τους ανωτέρω περιορισμούς: 

α. Οι δαπάνες νοσηλείας στο εξωτερικό των προσώπων 
της παρ. 3 του άρθρου 39 του Ν. 2362/95. 

β. Οι απόρρητες δαπάνες του Υπουργείου Εξωτερικών 
και 

γ. Οι δαπάνεςτων δημοσίων έργωνπου εκτελούνται απ’ 
ευθείας από τις Τεχνικές Υπηρεσίες των Υπουργείων, για 
τις οποίες ισχύουν τα ακόλουθα: 

αα. Επιτρέπεται η έκδοση μέχρι και τριών Χ.Ε.Π. στο ό¬ 
νομα του ίδιου υπολόγου για την εκτέλεση του αυτού δη¬ 
μόσιου έργου, έστω και αν ακόμη παραμένουν ατακτο¬ 
ποίητα, μετά τη λήξη της προθεσμίας απόδοσης λογα¬ 
ριασμού, το πρώο και το δεύτερο Χ.Ε.Π. Σε καμμία όμως 
περίπτωση δεν επιτρέπεται να εκδοθούν, για το ίδιο έργο, 
πέραν των τριών X. Ε. Π., αν δεν τακτοποιηθούν τα προεκ- 
δοθέντα για το έργο αυτό, ανεξάρτητα αν έληξε ή όχι η 
προθεσμία απόδοσης λογαριασμού αυτών και αν εκδό- 
θηκαν στο όνομα του ίδιου ή άλλου υπολόγου. 

ββ, Επιτρέπεται η έκδοση Χ.Ε. Π. για περισσότερα από έ¬ 
να έργα, στο όνομα αυτού αυτού υπολόγου, με τον πε¬ 
ριορισμό της προηγούμενης περίπτωσης, 
δ. Τα Χ.Ε.Π. που εκδίδονται στο όνομα Τραπεζών. 

Άρθρο 2 

Υποχρεώσεις Υπολόγων Χ.Ε.Π. 

1. Ο υπόλογος που ορίζεται από το διατάκτη έχει την υ¬ 
ποχρέωση με την έκδοση του Χ.Ε.Π. να εισπράξει εγκαί¬ 
ρως το ποσό που τίθεται στη διάθεσή του και αν δεν παρί- 
σταται ανάγκη άμεσης χρησιμοποίησήςτου, οφείλει νατό 
καταθέσει στο όνομά του σε ιδιαίτερο λογαριασμό, σε 
Τράπεζα ή σε άλλο Πιστωτικό Ίδρυμα που έχει επιλέξειτο 
Δημόσιο για την κατάθεση των διαθεσίμων του, με επιτό¬ 
κιο που ανταποκρίνεται στις συνθήκες της αγοράς. 

Κατ’ εξαίρεση το προϊόν των Χ.Ε.Π. για δαπάνες των 
Υπουργείων Εθνικής Άμυνας και Εξωτερικών κατατίθεται 
σε ιδιαίτερο λογαριασμό στην Τ ράπεζα της Ελλάδος. 

Από τους λογαριασμούς αυτούς θα αναλαμβάνονται, α¬ 
νάλογα με τις ανάγκες που παρουσιάζονται, τα απαιτού- 

μένα ποσά για την πληρωμή των σχετικών δαπανών. Αν 
στην έδρα που υπηρετεί ο υπόλογος, δεν λειτουργεί κα¬ 
τάστημα Τράπεζας ή Πιστωτικού Ιδρύματος, από τ’ ανω¬ 
τέρω, το ποσό του εντάλματος κατατίθεται με γραμμάτιο 
είσπραξης στην οικεία Δημόσια Οικονομική Υπηρεσία 
(Δ.Ο Υ.) και στον εκτός προϋπολογισμού λογαριασμό: 
«τρεχούμενοι λογαριασμοί χρηματικών ενταλμάτων με α¬ 
πόδοση λογαριασμού», από τον οποίο θα αναλαμβάνειτα 
απαιτούμενα ποσά. 

2. Στην περίπτωση που ο υπόλογος υπηρετεί στο εξω¬ 
τερικό, το προϊόν του Χ.Ε,Π. κατατίθεται σε ιδιαίτερο έ¬ 
ντοκο ή μη λογαριασμό σε τράπεζα με την οποία συναλ¬ 
λάσσεται η οικεία Ελληνική Διπλωματική Αρχή. Αν το πο¬ 
σό των τόκων και το αδιάθετο υπόλοιπο του Χ.Ε.Π. 
υπερβαίνουν το ισόποσο των 500 δολλαρίων Η.Π.Α., με 
ευθύνη του υπολόγου εισάγονται στον Κρατικό Προϋπο¬ 
λογισμό ως έσοδα. Στην περίπτωση που δεν υπερβαίνουν 
το ισόποσο των 500 δολλαρίων Η.Π.Α., ο υπόλογος δύνα- 
ται να τα καταθέτει ως έσοσα των προξενικών εισπράξε¬ 
ων και τα γραμμάτια είσπραξης αυτών θα συναποτελούν 
δικαιολογητικά απαλλαγής του υπολόγου και τακτοποίη- 
σηςτου Χ,Ε.Π. 

3. Δεν επιτρέπεται η κατάθεση στον ίδιο λογαριασμό 
χρηματικών ποσών που προέρχονται από άλλο ένταλμα, 
με εξαίρεση την περίπτωση κατά την οποία στο όνομα του 
αυτού υπολόγου, εκδίδονται περισσότερα του ενός χρη¬ 
ματικά εντάλματα για την ίδια αιτία. 

4. Ανάμιξη ιδιωτικών χρημάτων με αυτάτου Δημοσίου α¬ 
παγορεύεται. Για κάθε χρηματικό πλεόνασμα, που διαπι¬ 
στώνεται κατά την επιθεώρηση στη διαχείριση του υπο¬ 
λόγου, συνιστάται δημόσια παρακαταθήκη, μέχρι να απο- 
δειχθεί η αιτία από την οποία προέρχεται. 

5. Τα χρηματικά ποσά που τίθεται στη διάθεση του υπο¬ 
λόγου, με την έκδοση του Χ.Ε.Π., πρέπει να χρησιμοποι¬ 
ούνται για το σκοπό που καθορίζεται με την απόφαση του 
διατάκτη και να αποδίδεται λογαριασμός για τη διαχείρι¬ 
σή τους μέσα στην ορισμένη προθεσμία. Το ποσό τωντό- 
κων που προέρχεται απάτην κατάθεση των δραχμών του 
Χ.Ε.Π. σε λογαριασμό, δεν επιτρέπεται να χρησιμοποιεί¬ 
ται για πληρωμές δαπανών από τον Υπόλογο, αλλά εισά- 
γεται στον Κρατικό Προϋπολογισμό, ως έσοδο, με γραμ¬ 
μάτιο είσπραξης της οικείας Δ.Ο.Υ. 

6 . Κάθε υπόλογος οφείλει να τηρεί ημερολόγιο της δια¬ 
χείρισης του ποσού που τέθηκε στη διάθεσή του, κατά 
τρόπο που να εξακριβώνεται ευχερώς το διαθέσιμο υπό¬ 
λοιπο στα χέρια του, σε κάθε στιγμή. 

7. Παραστατικά στοιχεία δαπανών, που πραγματοποιή¬ 
θηκαν μετά τη λήξη της προθεσμίας απόδοσης λογαρια¬ 
σμού του εντάλματος ή της τυχόν παράτασής της, δεν 
μπορεί να αποτελόσουν δικαιολογητικά για την τακτοποί¬ 
ηση του Χ.Ε.Π. 

8.0 υπόλογος έχει την υποχρέωση, με τη λήξη της προ¬ 
θεσμίας για απόδοση λογαριασμού, να υποβάλλει στην υ¬ 
πηρεσία του διατάκτη που προκάλεσε την έκδοση του 
Χ.Ε.Π. τα σχετικά δικαιολογητικά με αναφορά του, η ο¬ 
ποία κοινοποιείται στην αρμόδια Υ.Δ.Ε. ή στο Ειδικό 
Λογιστήριο και στο Ελεγκτικό Συνέδριο. 

Τα δικαιολογητικά, ύστερα από τον προέλεγχο που ε¬ 
νεργεί η υπηρεσία του διατάκτη, διαβιβάζονται στην 
Υ.Δ.Ε., η οποία προβαίνει στον έλεγχο και την εκκαθάριση 
της σχετικής δαπάνης κα στη συνέχεια αποστέλλει τα δι- 
καιολογητικά στο Ελεγκτικό Συνέδριο για την απαλλαγή 
του υπολόγου. 


Τα δικαιολογητικά απόδοσης λογαριασμού των Χ.Ε.Π. 
αρμοδιότητας του Υπουργείου Εθνικής Άμυνας, απο- 
στέλλονται απευθείας από την αρμόδια υπηρεσία εκκα¬ 
θάρισης του Υπου ργείου τούτου στο Ελεγκτικό Συνέδριο, 
με κοινοποίηση του σχετικού εγγράφου στο Ειδικό Λο¬ 
γιστήριο για τα Χ.Ε.Π. που εκδίδει ο κύριος διατάκτης. 

9. Αν ο υπόλογος δεν διαθέσει ολόκληρο το ποσό του ε¬ 
ντάλματος, οφείλει να επιστρέφει το αδιάθετο υπόλοιπο 
το αργότερο μέχρι τη λήξη της προθεσμίας απόδοσης λο¬ 
γαριασμού στην αρμόδια Δ.Ο.Υ., με την έκδοση τριπλο- 
τύπου είσπραξης, στο οποίο πρέπει να αναγράφεται ο α¬ 
ριθμός του Χ.Ε.Π. Το αντίτυπο για τον οφειλέτη του πιο 
πάνωτριπλοτύπου μαζί με αυτό της απόδοσης του τυχόν 
τόκοσκατά τ’ ανωτέρω, επισυνάπτεται στα δικαιολογητι- 
κά τακτοποίησης του εντάλματος. 

10. Αν πριν από τη λήξη της προθεσμίας απόδοσης λο¬ 
γαριασμού δεν προβλέπεται να πραγματοποιηθεί άλλη 
πληρωμή, επειδή εκπληρώθηκε ή ματαιώθηκε ο σκοπός 
για τον οποίο εκδόθηκε το Χ.Ε.Π., ο υπόλογος έχει υπο¬ 
χρέωση να επιστρέφει αμέσως στη Δ.Ο.Υ. το αδιάθετο 
ποσό του εντάλματος και να αποδώσει λογαριασμό της 
διαχείρισης του ποσού που τυχόν δαπανήθηκε, χωρίς να 
περιμένει να λήξει η προθεσμία απόδοσης. 

11. Για κάθε χρηματικό ποσό που βρίσκεται στα χέρια 
του, προερχόμενο από Χ.Ε.Π., κατά παράβαση των διατά- 
θεων των προηγουμένων παραγράφων 8, 9 και 10, εκτός 
από την πειθαρχική ευθύνη, την οποία έχει ο υπόλογος, ο¬ 
φείλει καιπροσαύξηση λόγω εκπρόθεσμης καταβολής, ε¬ 
πί του παρακρατούμενου ποσού. Η προσαύξηση αυτή υ¬ 
πολογίζεται επί του ποσού αυτού,σύμφωνα με τις διατά¬ 
ξεις των άρθρων 5 και 6 του Κώδικα Είσπραξης Δημοσίων 
Εσόδων (Κ.Ε.Δ.Ε.), για κάθε μήνα καθυστέρησης απόδο- 
σήςτου. 

12. Η διάταξη της προηγούμενης παραγράφου εφαρ¬ 
μόζεται και στην περίπτωση που ο υπόλογος παρακρατεί 
αδικαιολόγητα στα χέρια τουχρήματα, εφ' όσον αυτά δεν 
προορίζονται για άμεση ανάγκη πληρωμής σχετικών δα¬ 
πανών ακόμα και όταν δεν έχει λήξει η προθεσμία απόδο¬ 
σης του Χ.Ε.Π. 

Άρθρο 3 

Ευθύνες Υπολόγων Χ.Ε.Π. 

1. Ο υπόλογος Χ.Ε.Π. ευθύνεται για δόλο ή βαριά αμέ¬ 
λεια για την πληρωμή μη νόμιμων δαπανών. Γ ια την πλη¬ 
ρωμή αυτή ευθύνεται εις ολόκληρο: 

α. Μετά υπηρεσιακά όργανα που από δόλο ή βαριά α¬ 
μέλεια έχουνεκδώσει παράνομες διοικητικές πράξεις ή έ¬ 
χουν συμπράξει στη μη τήρηση των νομίμων διαδικασιών 
πραγματοποίησης της δαπάνης. 

β. Με τους λαβόντες, εφόσον υπέχουν ευθύνη για τη μη 
τήρηση των ανωτέρω διαδικασιών. 

Κατά τα λοιπά εφαρμόζονται οι διατάξεις του Ν. 
2362/95. 

2. Για τη νομιμότητα των αποδεικτικών πληρωμής και 
πληρότητα των δικαιολογητικών, οι υπόλογοι Χ.Ε.Π. ευ- 
θύνονται για αμέλεια. 

3. Ο υπόλογος οφείλει, όσον αφορά τη φύλαξη και την 
εν γένει εξασφάλιση των χρημάτων που διαχειρίζεται, να 
καταβάλλει την επιμέλεια που δείχνει συνήθως στις δικές 
τους υποθέσεις και ευθύνεται για κάθε απώλεια ή μείωση 
των χρημάτων αυτών 

Άρθρο 4 

Υποχρεώσεις και ευθύνες Τραπεζών 

1. Οι υποχρεώσεις και ευθύνες των τραπεζών για τη δια¬ 
χείριση των Χ.Ε.Π. που εκδίδονται στο όνομά τους συνί- 
στανται στη διάθεση του προϊόντοςτων ενταλμάτων, σύμ¬ 
φωνα με τις οδηγίες της αρμόδιας υπηρεσίας που τις όρι¬ 
σε ως υπολόγους. Η δικαιολόγηση της διάθεσης των 
σχετικών χρηματικών ποσών, πραγματοποιείται με την υ¬ 
ποβολή στην ανωτέρω Υπηρεσία, απότον β’ υπόλογο ή α¬ 
πό την υπόλογο Τράπεζα, εντός της ορισμένης προθε¬ 
σμίας, των νομίμων δικαιολογητικών και όσων επιπλέον ο¬ 
ρίσθηκαν με τις οδηγίες που δόθηκαν. 

2. Για κάθε έλλειψη στα δικαιολογητικά που υποβάλλο¬ 
νται, κατά τ’ ανωτέρω, οι τράπεζες ευθύνονται μόνο, αν 
αυτά δεν είναι σύμφωνα με τις ειδικές οδηγίες που τους 
δόθηκαν και τις ισχύουσες τραπεζικές διαδικασίες. 

3 . Ο δεύτερος υπόλογος, ευθύνεται για τη συγκέντρω¬ 
ση των δικαιολογητικών και την υποβολή τους μέσα στην 
ορισμένη προθεσμία στην υπηρεσία που προκάλεσε την 
έκδοση του Χ.Ε.Π., ενώ το αρμόδιο όργανοπου δίνει τις ο¬ 
δηγίες ευθύνεται για τυχόν μη νόμιμη πληρωμή, εφόσον 
έχει ενεργήσει με δόλο ή βαριά αμέλεια. 

Άρθρο 5 

Μεταβολή στο πρόσωπο του υπολόγου 

1. Κατ' εξαίρση, σε περίπτωση υπηρεσιακής ανάγκης, ε¬ 
πιτρέπεται στον υπόλογο να καταβάλλει, μετά από προη¬ 
γούμενη έγκριση του οικείου διατακτη, σε άλλο υπόλογο, 
που ορίζεται από αυτόν, ολόκληρο ή μέρος του ποσού του 
εντάλματος, είτε για να εκτελέσει τμήμα της δαπάνης εί¬ 
τε για να τη συνεχίσει. 

Στην περίπτωση αυτή, η ευθύνη του αρχικού υπολόγου, 
περιορίζεται στο ποσό που διαχειρίσθηκε ο ίδιος, ενώ για 
το υπόλοιπο καθίσταται υπόλογος ο νέος που τον διαδέ¬ 
χεται, για τον οποίο εφαρμόζονται οι διατάξεις του παρό¬ 
ντος διατάγματος και των άρθρων 38-41 του Ν. 2362/95. 

2. Κάθε μεταβολή που επέρχεται στο πρόσωπο του υ¬ 
πολόγου, αναγγέλλεται στην Υπηρεσία που έχει εκδώσει 
το ένταλμα και στο Ελεγκτικό Συνέδριο. 

3. Η διαχείριση των διαφορετικών κατά τα ανωτέρω υ¬ 
πολόγων δύναται να τακτοποιηθεί και αυτοτελώς. 

4 . Ο διατάξεις του παρόντος άρθρου εφαρμόζονται και 
για τους οριζόμενους δεύτερους υπολόγους. 

5. Σε περίπτωση θανάτου ή ανικανότητας του υπολόγου 
η απόδοση λογαριασμού πραγματοποιείται με φροντίδα 
της υπηρεσίας που τον όρισε υπόλογο, από τους κληρο¬ 
νόμους ή από το νόμιμο αντιπρόσωπό του. 

Άρθρο 6 

Συνέπειες μη εμπρόθεσμης απόδοσης λογαριασμού 

1. Αν ο υπόλογος δεν υποβάλλει, μετά 15 ημέρες από τη 
λήξη της προθεσμίας απόδοσης λογαριασμού, τα σχετικά 
δικαιολογητικά στην υπηρεσία που έχει προκαλέσει την 
έκδοση τουΧ.Ε.Π.,οΠ ροϊστάμενος της. Υ .Δ. Ε. με προσω¬ 
πική του ευθύνη, έχει υποχρέωση να διατάξει την επίσχε¬ 
ση των αποδοχών του υπολόγου ωσότου συμπληρωθεί το 
ποσό για το οποίο καθυστερεί η απόδοση λογαριασμού. 

2 . Όποιος ενεργεί πληρωμές αποδοχών, με προσωπική 
του ευθύνη, έχει υποχρέωση να προβεί στην άμεση εκτέ¬ 
λεση της διαταγής γιατην επίσχεσητων αποδοχώντου υ¬ 
πολόγου και να εμφανίσει τα παρακρατούμενα ποσά στά 
έσοδα του προϋπολογισμού. 


3. Οι διστάξειςτωνπροηγουμένωνπαραγράφων εφαρ¬ 
μόζονται και για τους δεύτερους υπολόγους Χ.Ε.Π. που 
εκδίδονται στο όνομα των τραπεζών. Αν η καθυστέρηση 
απόδοσης λογαριασμού οφείλεται στην τράπεζα, επειδή 
δεν τήρησε τις οδηγίες της αρμόδιας υπηρσίας ή τις τρα¬ 
πεζικές διαδικασίες, προτείνεται από τον Προϊστάμενο 
της Υ.Δ.Ε. ο καταλογισμός της από το Ελεγκτικό Συν¬ 
έδριο. 

4. Αν εντός τριμήνου από τη λήξη της προθεσμίας από¬ 
δοσης λογαριασμού δεν έχει γνωστοποιηθεί στο Ελεγ¬ 
κτικό Συνέδριο η υποβολή των σχετικών δικαιολογητικών, 
αυτό προβαίνει στον καταλογισμό του υπολόγου με το 
ποσό του Χ.Ε.Π. 

Ο καταλογισμός από το Ελεγκτικό Συνέδριο επιβάλλε¬ 
ται επίσης, κατά τ’ ανωτέρω και στο δεύτερο υπόλογο για 
τα Χ.Ε.Π. που εκδίδονται στο όνομα των τραπεζών. 

5. Στην περίπτωση που ο υπόλογος επικαλείται γεγονό¬ 
τα, τα οποία δικαιολογούν επαρκώς τη μη απόδοση λογα¬ 
ριασμού, το Ελεγκτικό Συνέδριο δύναται, με αιτιολογημέ¬ 
νη απόφασή του, να αναστείλει μόνο μία φορά την έκδο¬ 
ση της καταλογιστικής απόφασης, για χρονικό διάστημα 
που ορίζει κατά την κρίση του, όχι όμως ανώτερο του ε¬ 
ξαμήνου. Αν παρέλθει η προθεσμία αυτή άπρακτη, το 
Ελεγκτικό Συνέδριο προβαίνει στην έκδοση καταλογιστι- 
κής απόφασης. 

6 . Η καταλογιστική αυτή απόφαση αναθεωρείται με ει¬ 
σήγηση του αρμόδιου Παρέδρου ή Επιτρόπου, στην πε¬ 
ρίπτωση που ελεγχθούν και θεωρηθούντα σχετικά δικαι- 
λογητικά, από το Ελεγκτικό Συνέδριο. 

7. Αν η εκπρόθεσμη απόδοση λογαριασμού από τον υ¬ 
πόλογο οφείλεται σε διαπιστωμένη αμέλειά του, υπόκει- 
ται και σε πειθαρχική δίωξη για παράβαση καθήκοντος. 

8 . Αν υπόλογος του Χ.Ε.Π. έχει ορισθεί ιδιώτης, ο 
Προϊστάμενος της Υπηρεσίας που έχει εκδώσειτο ένταλ¬ 
μα υποχρεούται, με προσωπική του ευθύνη, αμέσως μό¬ 
λις παρέλθει άπρακτη η προθεσμία της παραγράφου 1 
του άρθρου αυτού, να προτείνει στο Ελεγκτικό Συνέδριο 
τον καταλογισμό του υπολόγου. 

Άρθρο 7 

Έκτακτος έλεγχος διαχείρισης υπολόγων 

1 . Αν επιθεωρητής του Υπουργείου Οικονομικών ή άλλο 
αρμόδιο όργανο της Διοίκησης, με ειδική εντολή ενεργή¬ 
σουν έκτακτο έλεγχο στη διαχείριση του υπολόγου και 
διαπιστώσουν ανώμαλη διαχείριση (έλλειμμα, κατάχρηση 
ολοκλήρου ή μέρος του ποσού), ο υπόλογος οφείλει να 
την αποκαταστήσει μέσα σε 48 ώρες. Σε αντίθεση περί¬ 
πτωση εκείνος που ενεργεί τον έλεγχο, τον απομακρύνει 
αμέσως από τη διαχείριση και προβαίνει, σύμφωνα με τις 
κείμενες διατάξεις στην έκδοση καταλογιστικής απόφα¬ 
σης για το ποσό του ελλείμματος ή για το ποσό της κατά¬ 
χρησης, το οποίο βεβαιώνεται στην αρμόδια Δ.Ο.Υ. και ει- 
σπράττεται κατά τις διστάξειςτου Κ.Ε.Δ.Ε. 

Ως έλλειμμα θεωρείται επίσης και κάθε πληρωμή του υ¬ 
πολόγου όταν αυτή είναι εντελώς άσχετη με το σκοπό για 
τον οποίο εκδόθηκετο Χ.Ε.Π. 

Αν συντρέχει δόλος ή βαριά αμέλεια του υπολόγου (ά¬ 
πιστη διαχείριση), διώκεται και πειθαρχικώς. 

Όποιος ενεργεί κατά τ’α νωτέρω τον έλεγχο, αναφέρει 
αμέσως, στη Γενική Διεύθυνση Οικονομικής Επιθεώρη¬ 
σης του Υπουργείου Οικονομικών, στην υπηρεσία που έ¬ 
δωσε την εντολή και στην προϊσταμένη υπηρεσία του υ- 

πολόγου και λαμβάνει κάθε άλλο απαραίτητο μέτρο για 
την εξασφάλιση της απαίτησης του Δημοσίου. 

2.0 Προϊστάμενος της Δ.Ο.Υ., στον οποίο κοινοποιείται 
απαραίτητα η ως άνω καταλογιστική απόφαση, έχει υπο¬ 
χρέωση, με προσωπική του ευθύνη, να βεβαιώσει σαν δη¬ 
μόσιο έσοσο σε βάρος του υπολόγου το ποσό που κατα- 
λογίζεαι και να ζητήσει με αίτησή του προς το αρμόδιο δι¬ 
καστήριο την έκδοση αυτοτελούς δικαστικής απόφασης 
για την προσωπική κράτηση του υπολόγου. 

3. Κατά της ανωτέρω καταλογιστικής απόφασης χω¬ 
ρούν τα ένδικα μέσα ενώπιον του Ελεγκτικού Συνεδρίου, 
σύμφωνα με τις διατάξεις που ισχύουν γι’ αυτό. 

4. Οι καταλογιστικές αποφάσεις που εκδίδο νται κατάτις 
διατάξεις του προηγούμενου και του παρόντος άρθρου 
μαζί με τα σχετικά παραρτήματα των αποδεικτικών βεβαί¬ 
ωσης εισπρακτέων εσόδων, αποτελούν δικαιολογητικά 
της τακτοποίησης του οικείου Χ.Ε.Π., μέχρι την τυχόν άρ¬ 
ση του καταλογισμού με τις διαδικασίες που προβλέπο- 
νται. 

Άρθρο 8 

Απώλεια δικαιολογητικών Χ.Ε.Π. 

Σε περίπτωση απώλειας δικαιολογητικών, εφαρμόζο¬ 
νται οι διατάξεις του Οργανισμού του Ελεγκτικού Συν¬ 
εδρίου. 

Άρθρο 9 

Υποχρεώσεις - Ευθύνες υπολόγων προσωρινών Χ.Ε. 

Οι υπόλογοι, στο όνομα των οποίων εκδίδονται τα προ¬ 
σωρινά Χ.Ε., οφείλουν να χρησιμοποιούν τα χρηματικά 
ποσά που τίθενται στη διάθεσή τους για τους σκοπούς 
που καθορίζονται με την οικεία Πράξη του Υπουργικού 
Συμβουλίου ή την κοινή απόφαση του Υπουργού των 
Οικονομικών και του αρμόδιου κατά περίπτωση Υπουρ¬ 
γού και να αποδίδουν λογαριασμό για τη διαχείρισή τους 
μέσα στην προθεσμία που ορίσθηκε με αυτές τις αποφά¬ 
σεις. 

Άρθρο 10 

Τακτοποίηση Προσωρινών Χ.Ε. 

1. Η αρμόδια υπηρεσία του Υπουργείου, η οποία προ- 
κάλεσε την έκδοση του προσωρινού Χ.Ε., έχει υποχρέω¬ 
ση να προβεί στις απαιτούμενες ενέργειες για τη νομοθε¬ 
τική κύρωση της Πράξης του Υπουργικού Συμβουλίου, 
δυνάμει της οποίας εκδόθηκε το προσωρινό Χ.Ε., το αρ¬ 
γότερο εντός διμήνου από τη λήξη της προθεσμίας από¬ 
δοσης λογαριασμού που ορίσθηκε με την έκδοση του ε¬ 
ντάλματος. 

2. Για το ποσό της δαπάνης που πραγματοποιήθηκε εκ- 
δίδεται τακτικό Χ.Ε. σε βάρος της πίστωσης του Προϋ¬ 
πολογισμού των εξόδων του οικείου Υπουργείου, το ο¬ 
ποίο αποστέλλεται από την αρμόδια υπηρεσία του Γε¬ 
νικού λογιστηρίου του Κράτους (Γ.Α.Κ.), στην αρμόδια 
Δ.Ο.Υ. για συμψηφιστική εξόφληση. Από τη Δ.Ο.Υ. εκδί- 
δεται γραμμάτιο είσπραξης σε πίστωση του εκτός προϋ¬ 
πολογισμού λογαριασμού «Προσωρινά Χ.Ε. Υπουρ¬ 
γείου...». 

3. Το τυχόν αχρησιμοποίητο ποσό του προσωρινό ύ X. Ε., 
επιστρέφεται από τον υπόλογο στη Δ.Ο.Υ., η οποία εκδί¬ 
δει γραμμάτιο είσπραξης σε πίστωση του ως άνω εκτός 
προϋπολογισμού λογαριασμού «Προσωρινά Χ.Ε. Υπουρ¬ 


γείου...». Το πρωτότυπο του γραμματίου αυτού υποβάλ¬ 
λεται στην υπηρεσία πο υ έχει εκδώσει το πρόσω ρινό X. Ε., 
ενώ αντίγραφό του αποστέλλεται στην αρμόδια υπηρεσία 
τουΓ.Λ.Κ. 

4. Στο τέλος κάθε οικονομικού έτους η αρμόδια υπηρε¬ 
σία του Γ.Λ.Κ., αποστέλλει στο Ελεγκτικό Συνέδριο πίνα¬ 
κα όλων των προσωρινών Χ.Ε. που παραμένουν ατακτο- 
ποίητα. 

5. Κατά τα λοιπά, επί των προσωρινών Χ.Ε., εφαρμόζο¬ 
νται αναλόγως οι αντίστοιχες διατάξεις του παρόντος 
Π.Δ/τος, που αναφέρονται στα Χ.Ε.Π., εκτός της περί¬ 
πτωσης κατά την οποία οι υπόλογοι εκ προσωρινών Χ.Ε. 
καταθέτουν το προϊόν τους στη Δ.Ο.Υ., οπότε εκδίδεται 
γραμμάτιο είσπραξης υπότονεκτόςπροϋπολογισμού λο¬ 
γαριασμό «Τρεχούμενοι λογαριασμοί τρίτων». 

Άρθρο 11 
Έναρξη ισχύος 

Η ισχύς του διατάγματος αυτού αρχίζει από την πρώτη 
του μεθεπόμενου μήνα της δημοσίευσής του στην Εφη¬ 
μερίδα της Κυβερνήσεως. 

Στον Υπουργό Οικονομικών αναθέτουμε τη δημοσίευση 
και εκτέλεση του διατάγματος αυτού. 

Αθήνα, 14 Μαΐου 1998 
Ο ΠΡΟΕΔΡΟΣ ΤΗΣ ΔΗ ΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΓΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΕΞΩΤΕΡΙΚΟΝ 

ΑΠ.-ΑΘ. ΤΣΟΧΑΤΖΟΠΟΥΛΟΣ ΘΕΟΔ. ΠΑΓΚΑΛΟΣ 

ΟΙΚΟΝΟΜΙΚΩΝ 

ΠΑΝ. ΠΑΠΑΝΤΩΝΙΟΥ 
-«- 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 137 

( 4 ) 

Κατάργηση του Ταμείου Ανταλλαξίμου Περιουσίας και 
Αποκαταστάσεως Προσφύγων (Τ.Α.Π.Α.Π.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παρ. 6 του άρθρου 2 του Ν. 2469/1997 «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις» (Α’ 38). 

β. Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα (Α’ 137)», όπως τροποποιήθηκε με 
το άθρο 27 του Ν. 2081/1992 (Α’ 154) και τροποποιήθηκε 
με την παρ. 2α το υ άρθρου 1 το υ Ν. 2469/1997. 

2 . Τη γνωμοδότηση της Διαρκούς Γνωμοδοτικής Επι¬ 
τροπής Φορέων του Δημοσίου Τομέα της παρ. 1 τουάρ- 
θρου 2 του Ν. 2469/1997. 

3. Την αριθμ. ΔΙΔΚ/ΦΙ/20199/5,9.1997 κοινή απόφαση 
του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης «Ανάθεση αρμο¬ 
διοτήτων του Υπουργού Εσωτερικών, Δημόσιας Διοίκη¬ 
σης και Αποκέντρωσης στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης» (Β' 801), 
όπως τροποποιήθηκε με την αριθμ. ΔΙΔΚ/Φ. 1/23470/- 
20.10.1997 όμοιά της απόφαση (ΦΕΚ 924 Β’). 

4. Το γεγονός ότι, από τις διατάξεις του παρόντος προ- 

εδρικού διατάγματος δεν προκαλείται δαπάνη σε βάρος 
του κρατικού προϋπολογισμού ύψους 50.000.000 δρχ. 
για κάθε οικονομικό έτος κατά την περίοδο 1998-2002, η 
οποία θα καλύπτεται από τις πιστώσεις, που θα εγγράφο- 
νται στις υποκατηγορίες 0700 και 0800 και στις κατηγο¬ 
ρίες 1000 και 2000 του Ε.Φ. 23-110του Προϋπολογισμού 
Εξόδων του Υπουργείου Οικονομικών. 

Η προκαλούμενη δαπάνη για το οικονομικό έτος 1998 
θα καλυφθεί από τις ήδη εγγεγραμμένες πιστώσεις. 

5. Την αριθμ. 154/1998 γνωμοδότηση του Συμβουλίοιυ 
της Επικράτειας, με πρόταση του Υπουργού Εθνικής 
Οικονομίας, Οικονομικών και του Υφυπουργού Εσωτερι¬ 
κών, Δημόσιας Διοίκησης και Αποκέντρωσης, αποφασί¬ 
ζουμε: 

Άρθρο 1 

Κατάργηση Ταμείου Ανταλλαξίμου Περιουσίας και 
Αποκαταστάσεως Προσφύγων (Τ.Α.Π.Α.Π.) 

1. Το Ταμείο Ανταλλαξίμου Περιουσίας και Αποκα¬ 
ταστάσεως Προσφύγων (Τ.Α.Π.Α.Π.)το οποίο συστηθηκε 
με τις διατάξεις του άρθρου 5του Β.Δ 3713/1957 (Α 116) 
και διατηρήθηκε με το Π.Δ. 346/1997 (Α' 238),. καταργεί- 
ται. 

2. Οι αρμοδιότητες και τα δικαιώματα του Ταμείου αυ¬ 
τού περιέρχονται στα Υπουργείο Οικονομικών και ασκού¬ 
νται από το Τμήμα Γ’ Ανταλλαξίμων Κτημάτων της Διεύ¬ 
θυνσης Δημόσιας Περιουσίας του Υπουργείου Οικονομι¬ 
κών. 

3. Οι αρμοδιότητες του Δ.Σ.του Τ.Α.Π.Α.Π. ασκούνται α¬ 
πό τον Υπουργού Οικονομικών ή το εξουσιοδοτημένο απ' 
αυτόν όργανο. 

Άρθρο 2 

Διαχείριση Περιουσίας του Τ.Α.Π.Α.Π. 

1. Τα ταμειακά υπόλοιπα των λογαριασμών του 
Τ.Α.Π.Α.Π. μεταφέρονται στα έσοδα του Κρατικού Προϋ¬ 
πολογισμού. 

2. Τα έσοδα του Τ.Α.Π.Α.Π. εισπράττονται εφεξής υπέρ 
του Δημοσίου. 

3. Οι κάθε φύσης δαπάνες, που προκύπτουν από την ε¬ 
φαρμογή των διατάξεων του παρόντος, βαρύνουν τον 
Προϋπολογισμό Εξόδων του Υπουργείου Οικονομικών. 

4. Οι ομολογίες των Λαχειοφόρων Δανείων Ενοποιή¬ 
σει^,5% του Ν.Δ, 4368/1962 αποτελούν κινητή αξίατου 
Δημοσίου. 

Άρθρο 3 

Τελικές διατάξεις 

Ως χρόνος παύσης της λειτουργίας του ΤΑΠΑΠ ορίζε¬ 
ται η πρώτη του μεθεπόμενου μήνα από τη δημοσίευση 
του παρόντος. 

Στον Υπουργό Οικονομικών αναθέτουμε τη δημοσίευση 

και εκτέλεση του παρόντος διατάγματος. 

Αθήνα, 12 Μάΐου 1998 
Ο ΠΡΟ ΕΔΡΟΣ ΤΗΣ ΔΗ ΜΟΚΡΑΤΙ ΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΕΘΝΙΚΗΣ ΟΙΚΟΝΟΜΙΑΣ ΚΑΙ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Ανάληψη υποχρεώσεων από τους Διατάκτες 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγρ. 2 του άρθρου 21 του Ν. 
2362/95 «περί Δημόσιου Λογιστικού, ελέγχου των δαπα¬ 
νών του Κράτους και άλλες διατάξεις» (ΦΕΚ247Α'). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (ΦΕΚ 137Α’), ό¬ 
πως αντικαταστάθηκαν απότηνπαρ. 2ατου άρθρου 1 του 
Ν. 2469/1997 «Περιορισμός και βελτίωση της αποτελε- 
σματικότητας των κρατικών δαπανών και άλλες διατά¬ 
ξεις» (ΦΕΚ 38Α). 

3. Το γεγονός ότι απάτην εφαρμογήτων διατάξεωντου 
παρόντος Π.Δ. δεν προκαλείται δαπάνη σε βάρος του 
Κρατικού Προϋπολογισμού. 

4. Την αριθ. 46/1998 γνωμοδότηση του Συμβουλίου της 
Επικράτειας Με πρόταση του Υπουργού Οικονομικών, α- 
ποφασίζουμε: 

Άρθρο 1 

Τύπος και περιεχόμενο 

Η απόφαση ανάληψης υποχρέωσης με την οποία εγκρί- 
νεται από το διατάκτη ή το κατά νόμο εξουσιοδοτημένο 
όργανο η πραγματοποίηση δαπανών, περιλαμβάνει απα¬ 
ραίτητα: 

α. Τις διατάξεις των νόμων ή διαταγμάτων, με τις οποί¬ 
ες επιτρέπεται η πραγματοποίηση της συγκεκριμένης δα¬ 
πάνης. 

β. Το είδος και την αιτία της δαπάνης, 
γ. Την επιβάρυνση που προκαλείται στον προϋπολογι¬ 
σμό. 

δ. Το οικονομικό έτος. 

ε. Τον τίτλο και τον κωδικό αριθμό του φορέα και το υ ει¬ 
δικού φορέα, καθώς και τον κωδικό αριθμό εξόδου. 

Άρθρο 2 

Τ ρόπος ανάληψης 

1. Το σχέδιο της απόφασης ανάληψης υποχρέωσης συ- 
ντάσσεται σε δύο αντίτυπα, από την αρμόδια υπηρεσία 
του διατάκτη και παραδίδεται, μετά από την υπογραφή 
της αρμοδίως, στην Υπηρεσία Δημοσιονομικού Ελέγχου 
(Υ.Δ.Ε.), η οποία με βάση τα στοιχεία που τηρούνται από 
αυτή, ελέγχει και βεβαιώνει αν υπάρχει ανάλογη πίστωση 
και ότι δεν γίνεται υπέρβαση του ποσοστού διάθεσης. 
Ακολούθως καταχωρίζει το ποσό της ανάληψης στο βι¬ 
βλίο Εγκρίσεων και Εντολών Πληρωμής και συντάσσει 
πράξη μετον αριθμό της καταχώρισης. Στη συνέχεια το έ¬ 
να αντίτυπο της απόφασης επιστρέφεται στην αρμόδια υ¬ 
πηρεσία του διατάκτη, προκειμένου να προβεί στις νόμι¬ 
μες ενέργειες για την έκδοση της απόφασης και την εκτέ¬ 
λεση της δαπάνης, ενώ το άλλο αντίτυπο παραμένει στην 
Υ.Δ.Ε, 

2. Στην περίπτωση που το ποσοστό διάθεσης δεν επαρ- 
κεί ή δεν υπάρχει καθόλου πίστωση, το σχέδιο της απόφ- 
σης ανάληψης επιστρέφεται στο διατάκτη ανεκτέλεστο. 
Αν ο διατάκτης υποστηρίζει την ανάγκη πραγματοποίη¬ 
σης των υπό ανάληψη υποχρεώσεων, επαναφέρει το σχέ¬ 
διο της απόφασης, με αιτιολογημένη πρότασή του στην 


ΣΤΑΥΡ. ΜΠΕΝΟΣ 


ΠΑΝ. ΠΑΠΑΝΤΩΝΙΟΥ 

Υ.Δ. Ε , η οποία υποβάλλει την πρόταση αυτή στον Υπουρ¬ 
γό Οικονομικών. Το αιτούμενο αυτό ποσό ανάληψης υπο¬ 
χρέωσης δεν δεσμεύεται και δεν καταχωρίζεται στο βι¬ 
βλίο εγκρίσεων και εντολών πληρωμής, αν δεν εξασφαλι- 
σθεί η απαιτούμενη πίστωση και δεν εκδοθεί η απόφαση 
του Υπουργού Οικονομικών ή η κοινή απόφαση του 
Πρωθυπουργού και του Υπουργού Οικονομικών κατά τα 
ειδικότερον οριζόμενα στην παράγραφο 4 του άρθρου 20 
του Ν. 2362/95. 

3. Τα έγγραφα των συμβάσεων που συνάπτονται για λο¬ 
γαριασμό του Δημοσίου περιλαμβάνουν απαραίτητα τον 
αριθμό και τη χρονολογία της απόφασης ανάληψης υπο¬ 
χρέωσης, καθώς και τον αριθμό καταχώρισής της στο βι¬ 
βλίο εγκρίσεων και εντολών πληρωμής. 

Αν οι συμβάσεις καταρτίζονται με χωριστά έγγραφα, τα 
στοιχεία του προηγούμενου εδαφίου σημειώνονται στην 
πρόταση του διατάκτη για κατάρτιση της σύμβασης. 

Άρθρο 3 

Τμηματικές πληρωμές 

1. Η πληρωμή υποχρεώσεων μπορεί να γίνεται και τμη¬ 
ματικά, με την έκδοση περισσότερων του ενός χρηματι¬ 
κών ενταλμάτων. Στηνπερίπτωση αυτή το πρώτο ένταλμα 
που εκδίδεται καταχωρίζεται στο βιβλίο εγκρίσεων και ε¬ 
ντολών πληρωμής, έναντι της υποχρέωσης που αναλή- 
φθηκε, το δε υπόλοιπο της υποχρέωσης καταχωρίζεται 
στην ανάλογη στήλη του βιβλίου. 

Ταυτόχρονα, σημειώνεται στην αντίστοιχη στήλη η χρο¬ 
νολογία καταχώρισης, σε συσχετισμό πάντοτε με την αρ¬ 
χική ανάληψη υποχρέωσης. 

Με τον ίδιο τρόπο καταχωρίζονται και τα υπόλοιπα χρη¬ 
ματικά εντάλματα μέχρι και το τελευταίο, οπότε αν υπάρ¬ 
χει αδιάθετο υπόλοιπο από την υποχρέωση, γίνεται λογι¬ 
στική ανατροπή του είτε κατά τη διάρκεια της χρήσης εί¬ 
τε στο τέλος της. 

Σε περίπτωση ματαίωσης της δαπάνης η ανάληψη υπο¬ 
χρέωσης ανατρέπεται με τον ίδιο τρόπο μετά από πρότα¬ 
ση του διατάκτη προς την αρμόδια Υ.Δ.Ε., για ολική ή με¬ 
ρική διαγραφή του ποσού που δεσμεύθηκε. 

2. Εγκρίσεις πραγματοποίησης δαπανώνπου βαρύνουν 
σε ολόκληρο ή τμηματικά τα επόμενα οικονομικά έτη, 
σύμφωνα με το άρθρο 21 του Ν. 2362/95, φυλάσσονται α¬ 
πό τις Υ.Δ. Ε. μέχει την τελική εξόφληση της υποχρέωσης 
σε ιδιαίτερο φάκελο. Με την έναρξη κάθε οικονομικού έ¬ 
τους το ανάλογο ποσό καταχωρίζεται στο βιβλίο εγκρίσε¬ 
ων και εντολών πληρωμής κατά απόλυτη προτεραιότητα. 

Άρθρο 4 

Έλεγχος πορείας πιστώσεων 

Οι Υ.Δ.Ε. ελέγχουν και παρακολουθούν την εξέλιξη των 
υποχρεώσεων που αναλαμβάνει ο διατάκτης σε βάρος 
των πιστώσεων του προϋπολογισμού του και παρέχουν, 
ότα ζητηθεί από τις ενδιαφερόμενος υπηρεσίες , κάθε 
σχετική πληροφορία για την πορεία και τα υπόλοιπα των 
πιστώσεων, όπως έχουν διαμορφωθεί μετά την αφαίρεση 
των καταχωρημένων υποχρεώσεων, καθώς και τα στοι¬ 
χεία του άρθρου 19 του Ν. 2362/95. 

Άρθρο 5 

Ευθύνες Οργάνων 

1. Το Δημήσιο ευθύνεται αποκλειστικά και μόνο των δια¬ 
τάξεων περί αδικαιολόγητου πλουτισμού για την πραγμα¬ 


τοποίηση δαπανών καθ' υπέρβαση των εγγεγραμμένων 
πιστώσεων, όταν η πληρωμή τους δεν εγκρίνεται από τον 
Πρωθυπουργό και τον Υπουργό Οικονομικών. Τα όργανα 
που είχαν εγκρίνει ή συμπράξει στην εκτέλεση της δαπά¬ 
νης ευθύνονται έναντιτου Δημοσίου σε ολόκληρο, για δό¬ 
λο ή βαρεία αμέλεια και δύναται να καταλογίζεται σε βά¬ 
ρος τους κάθε σχετική ζημία του Δημοσίου, με την επιφύ¬ 
λαξη των ειδικών διατάξεων περί ευθύνης Υπουργών. 

2. Η υπογραφή η προσυπογραφή εγγράφων πραγματο¬ 
ποίησης δαπανών από δημόσιους υπαλλήλους κατά πα¬ 
ράβαση των άρθρων 15, 19, 20 και 21 του Ν. 2362/95 συ- 
νιστά αυτοτελές πειθαρχικό αδίκημα. 

Άρθρο 6 

Ανάληψη δαπανών σταθερών, διαρκούς 
ή περιοδικού χαρακτήρα 

1, Οι δαπάνες για αποδοχές γενικά, συντάξεις, νοση¬ 
λεία, έξοδα κηδείας, συναλλαγματικές, διαφορές, εκτέ¬ 
λεση δικαστικών αποφάσεων, εξυπηρέτηση του δημοσί¬ 
ου χρέους, απόδοση των ποσών που εισπράττονται από 
το Δημόσιο υπέρ τρίτων και πληρωμές ειδικής αρμοδιό¬ 
τητας των Δημοσίων Οικονομικών Υπηρεσιών (Δ.Ο.Υ.), 
Τελωνείων και Ειδικών Ταμιών κατά τις διατάξεις του άρ¬ 
θρου 37 του Ν. 2362/95, αναλαμβάνονται από την αρχή 
του οικονομικού έτους για ολόκληρο το ποσό των πιστιώ¬ 
σεων που είναι εγγεγραμένες στον προϋπολογισμό, χω¬ 
ρίς να απαιτείται η έκδοση ιδιαίτερης διοικητικής πράξης. 

2, Ο ι λειτο υ ργικές δαπάνες δημοσίων υπη ρεσίων που α¬ 
ντιμετωπίζονται με πάγιο κατά αποκοπή χορήγημα ιδίως 
για γραφική ύλη, φωτισμό, θέρμανση, καθαριότητα, ανα¬ 
λαμβάνονται για ολόκληρο το ετήσιο ποσό αυτών, με βά¬ 
ση τις διοικητικές πράξεις καθορισμού τους, επί των ο¬ 
ποίων πριν από την υπογραφή τους, οι αρμόδιες Υ.Δ.Ε. 
βεβαιώνουν την ύπαρξη της απαιτούμενς πίστωσης. 

3, Οι δαπάνες για ενοίκια ακινήτων που χρησιμοποιού¬ 
νται από το Δημόσιο αναλαμβάνονται από την αρχή του 
οικονομικού έτους για ολόκληρο το ετήσιο ποσό αυτών, 
με πίνακες που καταρτίζονται από τους διατάκτες, βάσει 
των σχετικών μισθωτών συμβάσεων. 

Άρθρο 7 

Ακυρότητες πράξεων 

1. Για διορισμούς, εντάξεις, μετατάξεις και προαγωγές 
κάθε κατηγορίας προσωπικού που συνεπάγονται οικονο¬ 
μική επιβάρυνση, οι Υ.Δ.Ε. βεβαιώνουν την ύπαρξη πρό¬ 
βλεψης στον προϋπολογισμό επί των σχετικών πράξεων. 
Δεν γίνεται προκήρυξη πλήρωσης θέσεων αν προηγου¬ 
μένως δεν παρασχεθεί βεβαίωση της Διεύθυνσης Προϋ¬ 
πολογισμού του Γενικού Λογιστηρίου του Κράτους για 
την ύπαρξη σχετικής πίστωσης. 

2. Πράξεις διορισμών, εντάξεων, μετατάξεων, προαγω¬ 
γών που γίνονται κατά παράβαση της προηγούμενης πα¬ 
ραγράφου είναι άκυρες. 

3. Στην πρώτη μισθαδοτική κατάσταση των διοριζομέ- 
νων, εντασσομένων, μετατασσομένων ή παραγομένων υ¬ 
παλλήλων βεβαιώνεται η ύπαρξη αντίστοιχης πρόβλεψης 
και γράφεται ο αριθμός πρωτοκόλλου της σχετικής βε¬ 
βαίωσης της Υ.Δ.Ε. 

4. Οι Δ.Ο.Υ. χωρίς την ύπαρξη της βεβαίωσης της προη¬ 
γούμενης παραγράφου, αρνούνται την εξόφληση των 
σχετικών μισθοδοτικών καταστάσεων. Η διαπίστωση ύ¬ 
παρξης της βεβαίωσης αυτής, στην περίπτωση που οι υ- 

πάλληλοι πληρώνονται μέσω Τραπεζικού συστήματος, α¬ 
νήκει στους αρμόδιους εκκαθαριστές αποδοχών. 

5. Μισθολογική μεταβολή του προσωπικού των δημο¬ 
σίων υπηρεσιών λόγω χρονοεπιδόματος ή κλιμακίου εξαι¬ 
ρείται της βεβαίωσης της παραγράφου 1 του παρόντος 
άρθρου. 

6. Οι πράξεις της προηγούμενης παραγράφου καταχω¬ 
ρίζονται από το διατάκτη σε μηνιαία συγκεντρωτική κατά¬ 
σταση στην οποία εμφανίζονται κατά κλάδο ο αριθμός 
των υπαλλήλων της κεντρικής και περιφερειακής υπηρε¬ 
σίας που εξελίχθηκε μισθολογικά λόγω χρονοεπιδόματος 
ή κλιμακίου. Η κατάσταση αυτή κοινοποιείται στην αρμό¬ 
δια Υ.Δ.Ε. για ενημέρωση των βιβλίωντης. 

Άρθρο 8 

Έκταση εφαρμογής 

Οι διατάξεις του παρόντος Π.Δ. έχουν ανάλογη εφαρ¬ 
μογή και στις πιστώσεις που μεταβιβάζονται από τους κύ¬ 
ριους στους δευτερεύοντες διατάκτες. 

Άρθρο 9 

Έναρξη ισχύος 

Το Διάταγμα αυτό αρχίζει να ισχύει από την πρώτη του 
μεθεπομένου μήνα της δημοσίευσήςτου στην Εφημερίδα 
της Κυβερνήσεως. 

Στο Υπουργό Οικονομικών αναθέτουμε τη δημοσίευση 
και εκτέλεση του διατάγματος αυτού. 

Αθήνα, 13 Μαίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΟΙΚΟΝΟΜΙΚΟΝ 

ΠΑΝ. ΠΑΠΑΝΤΩΝΙΟΥ 

—- Φ - 

Σύσταση τριών (3) θέσεων στα γραφεία της Διοικήσεως 
της Ανώνυμης Τραπεζικής Εταιρείας με την επωνυμία 
«ΑΝΩΝΥΜΟΣ ΕΤΑΙΡΕΙΑ ΕΘΝΙΚΗ ΚΤΗΜΑΤΙΚΗ ΤΡΑ¬ 
ΠΕΖΑ ΤΗΣ ΕΛΛΑΔΟΣ^. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των περαγράφων 1 και 2 του άρθρου 22 του Ν. 
2190/94 «Σύσταση ανεξάρτητης αρχής για την επιλογή 
προσωπικού και ρύθμιση θεμάτων διοίκησης». (ΦΕΚ 28 
Α73.3.94). 

β) Της παραγράφου 1 του άρθρου 1 του Ν. 2527/97 
«Τροποποίηση και συμπλήρωση διατάξεων του 2190/94 
και άλλες διατάξεις». (ΦΕΚ 206 Α' /8.10.97). 

γ) Του άρθρου 29Α’ του Ν. 1558/1985 που προστέθηκε 
με το άρθρο 27του Ν. 2081/1992 (ΦΕΚΑ' 154/92) καιτρο- 
ποποιήθηκεμετο άρθρο 1 παρ. 2ατου Ν. 2469/1997 (ΦΕΚ 
Α’ 38/14.3.1997). 

δ) Του προεδρικού διατάγματος 27/96 «Συγχώνευση 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης». 
(ΦΕΚ ΑΊ 9/1.2.96). 


2. Το γεγονός ότι από τις διατάξειςτου διατάγματος αυ¬ 
τού δενπροκαλείται δαπάνη σε βάρος του Κρατικού προ¬ 
ϋπολογισμού. 

3. Την αριθμ. 206/31.3.1998 γνωμοδότηση του Συμ¬ 
βουλίου της Επικράτειας ύστερα από πρόταση των 
Υπουργών Εσωτερικών, Δημόσιας Διοίκησης και Αποκέν¬ 
τρωσης, Εθνικής Οικονομίας και Ανάπτυξης, αποφασί¬ 
ζουμε: 

Άρθρο Μόνο 

1. Συνιστώνται τρεις (3) θέσεις με σύβαση εργασίας ι¬ 
διωτικού δικαίου και συγκεκριμένα μία (1) θέση στο γρα¬ 
φείο του Διοικητικού και από μία (1) θέση στα γραφεία των 
δύο (2) Υποδιοικητών της ανώνυμης τραπεζικής εταιρεί¬ 
ας με την επωνυμία «ΕΘΝΙΚΗ ΚΤΗΜΑΤΙΚΗ ΤΡΑΠΕΖΑΤΗΣ 
ΕΛΛΑΔΟΣ». 

2. Η πρόσληψη στις θέσεις της προηγούμενης παρα¬ 
γράφου γίνεται από τα παραπάνω όργανα χωρίς οποια¬ 
δήποτε διαδικασία. Το ως άνω προσωπικό αποχωρεί αυ¬ 
τοδικαίως ταυτόχρονα με την αποχώρηση για οποιονδή- 
πτε λόγο του οργάνου που το προσέλαβε,χωρίς άλλη 
διαδικασία. Η παροχή υπηρείας στις θέσεις του παρόντος 
Προεδρικού Διατέιγματος δεν γεννά οιοδήποτε δικαίωμα 
αποζημίωσης ή άλλη αξίωση, ούτε προνόμια ή προτίμη- 
ση. 

Στην Υπουργό Ανάπτυξης αναθέτουμε την δημοσίευση 
και εκτέλεση του παρόντος διατάγματος. 

Αθήνα, 13 Μάίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ υπουργοί 

ΕΣΩΤΕΡΙΚΩΝ, ΔΗΜ ΔΙΟΙΚΗΣΗΣ 

ΚΑΙΑΠΟΚΕΝΙΡΟΣΗΣ ΕΘΝΙΚΗΣ ΟΙΚΟΝΟΜΙΑΣ 

ΑΛΕΞ. ΠΑΠΑΔΟΠΟΥΛΟΣ ΠΑΝ. ΠΑΠΑΝΤΩΝΙΟΥ 

Ο ΥΠΟΥΡΓΟΣ ΑΝΑΠΤΥΞΗΣ 

ΒΑΣ. ΠΑΠΑΝΔΡΕΟΥ 

- » 

Όροι και διαδικασία της μονιμοποίησης των εκπαιδευτι¬ 
κών πρωτοβάθμιας και δευτεροβάθμιας εκπαίδευσης 
και υπηρεσιακής εξέλιξης αυτών, παρεχόμενες εγ¬ 
γυήσεις στους αξιολογούμενους και διαδικασία ορι¬ 
στικοποίησης των εκθέσεων αξιολόγησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 8, παράγραφος 4, περίπτω¬ 
ση Γτου Ν. 2525/1997 (ΦΕΚ 188Α'). 

2. Τις διατάξεις του άρθρου 29α του Ν. 1558/86, όπως 
προστέθηκαν με το άρθρο 27 του Ν. 2081/92 και τροπο¬ 
ποιήθηκαν από το άρθρο 1 παρ. 2 περίπτωση α του Ν. 
2469/1997. 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται πρόσθετη επιβάρυνση σε βά¬ 
ρος του Κρατικού Προϋπολογισμού. 

4. Την αριθμ. 238/1998 γνωμοδότηση του Συμβουλίου 
της Επικράτειας, μετά από πρόταση του Υπουργού 
Εθνικής Παιδείας και Θρησκευμάτων, αποφασίζουμε: 

Άρθρο 1 

Όροι και διαδικασία μονιμοποίησης των εκπαιδευτικών 

1. Γιατη μονιμοποίηση των διοριζόμενων εκπαιδευτικών 
πρωτοβάθμιας και δευτεροβάθμιας εκπαίδευσης αποφα¬ 
σίζει το αντίστοιχο περιφερειακό υπηρεσιακό συμβούλιο. 
Αναγκαία προϋπόθεση για τη μονιμοποίηση είναι η σύ¬ 
νταξη έκθεσης αξιολόγησης της παιδαγωγικής και διδα¬ 
κτικής επάρκειας αυτών. 

2. Εκθέσεις αξιολόγησης συντάσσονται κατά τη διάρ¬ 
κεια της δοκιμαστικής θητεία του εκπαιδευτικού από το 
διευθυντή της σχολικής μονάδας, στην οποία υπηρετεί ο 
εκπαιδευτικός και από τον οικείο σχολικό σύμβουλο. 

3.0 Διευθυνπίς της σχολικής μονάδας αξιολογεί ο) την 
υπηρεσιακή συνέπεια την υπευθυνότητα και την ανάπτυ¬ 
ξη πρωτοβουλιών από τον εκπαιδευτικό και β) τη συνερ¬ 
γασία και επικοινωνία αυτού με εκπαιδευτικούς, μαθητές 
και γονείς. 

4.0 Σχολικός Σύμβολος αξιολογεί: α) την επιστημονική 
κατάρτιση του εκπαιδευτικού και β) την παιδαγωγική και 
διδακτική ικανότητα αυτού. 

5. Στο τέλος της δοκιμαστικής θητείας του εκπαιδευτι¬ 
κού, τριμελείς επιτροπές, αποτελούμενες από μόνιμους 
αξιολογητές, που ορίζονται με απόφαση της Επιτροπής 
Αξιολόγησης Σχολικής Μονάδας (Ε.Α.Σ.Μ.), εξετάζουν 
τον υπηρεσιακό φάκελο του, την πληρότητα μιας επιστη¬ 
μονικής εργασίας που πρέπει να έχει εκπονήσει ο αξιολο¬ 
γούμενος σε αντικείμενο σχετικό με την ειδικότητα του, 
καθώς και την επάρκεια σχεδίου υποδειγματικής διδα¬ 
σκαλίας που έχει συντάξει ο ίδιος. Οι τριμελείς επιτροπές 
λαμβάνουν υπόψη τους τις εκθέσεις αξιολόγησης που έ¬ 
χουν συνταχθεί από το Διευθυντή της Σχολικής Μονάδας 
και τον οικείο Σχολικό Σύμβουλοκια συντάσσουν τη δική 
τους έκθεση αξιολόγησης την οποία υποβάλλουν, μαζί με 
όλο τον υπηρεσιακό φάκελο του κρινόμενου εκπαιδευτι¬ 
κού, στο αρμόδιο για τη μονιμοποίσηη περιφερεακό υπη¬ 
ρεσιακό συμβούλιο. Από την υποχρέωση της εκπόνησης 
επιστημονικής εργασίας απαλλάσσεται ο εκπαιδευτικός 
εάν είναι κάτοχος ΜαείβΓ ή διδακτορικού διπλώματος στο 
αντικείμενο της ειδικότητας. Κατά την εξέταση των αξιο¬ 
λογικών αυτών στοιχείων, η τριμελής επιτροπή, εάν το 
κρίνει αναγκαίο ή σκόπιμο μπορεί να καλέσει σε προφορι¬ 
κή συνέντευξη τον αξιολογούμενο για παροχή διευκρινί¬ 
σεων στα κρινόμενα αξιολογικά στοιχεία. Στην περίπτωση 
αυτή η τριμελής επιτροπή συντάσσει σχετικό συνοπτικό 
πρακτικό, στο οποίο διατυπώνονται τα αντίστοιχα συμπε¬ 
ράσματα από την προφορική συνέντευξη του αξιολογού¬ 
μενου. 

6. Σε περίπτωση αρνητικής κρίσης του υπηρεσιακού 
συμβουλίου, επαναλαμβάνονται οι διαδικασίες αξιολόγη¬ 
σης εντός του επομένου διδακτικού έτους, μετά από έ¬ 
νταση του εκπαιδευτικού, που ασκείται εντός τριάντα η¬ 
μερών από την γνωστοποίηση της κρίσης στο κεντρικό υ¬ 
πηρεσιακό συμβούλιο, το οποίο και αποφασίζει τελικά. 

Άρθρο 2 

Όροι και διαδικασία υπηρεσιακής εξέλιξης των εκπαι¬ 
δευτικών. 

Οι κατάτο προηγούμενο άρθρο καθοριζόμενοι όροι και 
διαδικασίες για τη μονιμοποίηση των εκπαιδευτικών ε¬ 
φαρμόζονται και για την προαγωγή τους από το Γ στο Β' 
βαθμό και από το Β’ στο Α βαθμό. 


Αρθρο 3 

Όροι και διαδικασία επιλογής εκπαιδευτικών σε θέσεις 
στελεχών εκπαίδευσης. 

1. Για την επιλογή μονίμων εκπαιδευτικών σε θέσεις δι¬ 
ευθυντών σχολικών μονάδων, προϊσταμένων γραφείων 
εκπαίδευσης, προϊσταμένων διευθύνσεως εκπαίδευσης 
και σχολικών συμβούλων απαιτείται προηγούμενη έκθε¬ 
ση τριμελούς επιτροπής μονίμων αξιολογητών, σύμφωνα 
με τους όρους και την διαδικασία των παραγράφων 2-4 
του παρόντος άρθρου. Η επιλογή των ως άνω στελεχών 
γίνεται σ.πότα οικεία Συμβούλια Επιλογής κατά τις κείμε¬ 
νες διατάξεις. 

2. Οι αρμόδιες για την αξιολόγηση των υποψηφίων στε¬ 
λεχών τριμελείς επιτροπές μονίμων αξιολογητών συνέρ¬ 
χονται εντός ενός μηνός από τη λήξη της προθεσμίας υ¬ 
ποβολής αιτήσεων των εκπαιδευτικών και εξετάζουν τα 
τυπικά και ουσιαστικά προσόντα των υποψηφίων. Κατά 
την εξέταση των φακέλλων των υποψηφίων οι επιτροπές 
μπορούν νατους καλούν σε προφορική συνέντευξη. 

3. Οι επιτροπές για το σχηματισμό της κρίσης τους εξε¬ 
τάζουν τους φάκελους των υποψηφίων, οι οποίοι περι¬ 
λαμβάνουν όλα τα στοιχεία για το σύνολο των εκπαιδευτι¬ 
κών, παδιαγωγικών και επιμορφωτικών δραοτηριότητών 
αυτών, καθώς και τις εκθέσεις αξιολόγησής τους από τα 
αρμόδια όργανα. Ειδικότερα ο φάκελος κάθε υποψηφίου 
περιλαμβάνει επιπλέον: 

α) για την επιλογή σε θέση διευθυντή σχολικής μονάδας 
μία τουλάχιστον εργασία της επιλογής του υποψηφίου με 
θέμα την οργάνωση της σχολικής μονάδας και τη διοίκη¬ 
ση προσωπικού, 

β) για την επιλογή σε θέση Προϊσταμένου διεύθυνσης ή 
γραφείου εκπαίδευσης μία τουλάχιστον εργασία της επι- 
λογήςτου υποψηφίου με θέμα της διαχείριση ενός εκπαι¬ 
δευτικού προβλήματος σε περιφερειακό επίπεδο και 

γ) για την επιλογή σε θέση σχολικού συμβούλου μίατου- 
λάχιστον προσομοίωση σεμιναρίου επιμόρφωσης εκπαι¬ 
δευτικών. 

4. Οι επιτροπές των μονίμων αξιολογητών διαβιβάζουν 
τις εκθέσεις αξιολόγησης και το σχετικό φάκελο στα οι¬ 
κεία Συμβούλια Επιλογής στελεχών της εκπαίδευσης. Σε 
περίπτωση δυσμενούς έκθεσης οι υποψήφιο μπορούν, ε¬ 
ντός προθεσμίας τριάντα ημερών, να ασκήσουν ένταστη 
στο οικείο Συμβούλιο Επιλογής, το οποίο αποφασίζει αι¬ 
τιολογημένα επ’ αυτών, πριν αποφασίσει σχετικά με την ε¬ 
πιλογή των στελεχών για τις υπό πλήρωση θέσεις: 

Άρθρο 4 

Εγγυήσεις αξιολόγησης εκπαιδευτικών 

1. Πριν από τη σύνταξη των εκθέσεων αξιολόγησης υ¬ 
ποβάλλεται στο κατά περίπτωση αρμόδιο όργανο αξιολό¬ 
γησης, μετά από πρόσκληση του και σε προθεσμία δεκα¬ 
πέντε ημερών, έκθεση προσωπικής αυτο-αξιολόγησης 
του αξιολογούμενου εκπαιδευτικού, βάσει των εκάστετε 
ισχυόντων στοιχείων αξιολόγησης αλλά χωρίς αριθμητκό 
προσδιορισμό τους. Παράλειψη υποβολής της έκθεσης 
αυτής σε καμία περίπτωση δεν επηρεάζει την διαδικασία 
της αξιολόγησης. 

2. Κάθε όργανο αξιολόγησης γνωστοποιεί στον αξιολο¬ 
γούμενο το περιεχόμενο της αξιολογικής έκθεσης αυτού 
εντός δεκαημέρου από την κατάθεσή της στην αρμόδια 

αρχή 

3. Η ΕΑΣΜ συγκροτεί τριμελείς επιτροπές αποτελούμε- 

νες από μόνιμους αξιολογητές οι οποίες αποφαίνονται, ε¬ 
κτός των περιπτώσεων των άρθρων 1-3 και στις εξής πε¬ 
ριπτώσεις: 

α) μετά από ένσταση του εκπαιδευτικού που έχει ήδη α¬ 
ξιολογηθεί, β) εφόσον προκύπτουν σοβαρές ελλείψεις ε¬ 
πιστημονικής ή παιδαγωγικής επάρκειας του εκπαιδευτι¬ 
κού, που έχει ήδη κριθεί, από τις αξιολογικές εκθέσεις των 
αρμοδίων οργάνων και, γ) εφόσον παρατηρείται σημαντι¬ 
κή απόκλιση ανάμεσα στις καλές ή άριστες ατομικές αξιο¬ 
λογήσεις των εκπαδευτικών μιας σχολικής μονάδας από 
τα ίδια ως άνω όργανα αξιολόγησης αφενός και α¬ 
φετέρου στις κακές εκθέσεις αξιολόγησης του εκπαιδευ¬ 
τικό ύ έ ργου της ίδια σχολικής μονάδας πουσυντάσσονται 
από το Σώμα Μονίμων Αξιολογητών ή και αντίστροφα. 

4. Η ΕΑΣΜ συγκροτεί τις ως άνω επιτροπές εντός προ¬ 
θεσμίας τριάντα (30) ημερών είτε από τη διαβίβαση της έ¬ 
ντασης και του φακέλου του εκπαιδευτικού είτε κάθε φο¬ 
ρά που διαπιστώνει τη συνδρομή μιας από τις περιπτώ¬ 
σεις β’ και γ' της προηγούμενης παραγράφου. 

5 . Ο εκπαιδευτικός που έχει ήδη αξιολογηθεί μπορεί να 
ασκήσει ένσταση κατά δυσμενούς έκθεσης αξιολόγησης, 
εντός προθεσμίας τριάντα (30) ημερών από τη γνωστο¬ 
ποίηση της, η οποία κατατίθεται στην αμέσως προϊστάμε¬ 
νη αρχή και διαβιβάζεται πάραυτα στην ΕΑΣΜ. 

6 . Ο ενιστάμενος ή κρινόμενος εκπαιδευτικός έχει δι¬ 
καίωμα να παραστεί αυτοπροσώπως ενώπιον της επιτρο¬ 
πής των αξιολογητών και να αναπτύ ξει τις απ όψ εις του. Η 
επιτροπή αξιολόγησης μπορεί, να παρακολουθήσει μία ή 
περισσότερες διδασκαλίες του, να πάρει συνέντευξη από 
τον ενιστάμενο ή κρινόμενο εκπαιδευτικό, τον διευθυντή 
του σχολείου του, τον αρμόδιο σχολικό σύμβουλο και γε¬ 
νικά να προβεί σε κάθε αναγκαίο μέτρο, ώστε να διαμορ¬ 
φώσει πλήρη και ολοκληρωμένη γνώμη. Η επιτροπή αυτή, 
με αιτιολογημένη απόφαση της, δέχεται η απορρίπτει ο¬ 
λικά ή μερικά, την ένσταση του εκπαιδευτικού και σε κάθε 
περίπτωση της παρ. 3 του παρόντος αποφαίνεται τελικά 
και συντάσσει την οριστική έκθεση αξιολόγησης του εκ¬ 
παιδευτικού, ή των εκπαιδευτικών, η του εκπαιδευτικού 
έργου της σχολικής μονάδας. 


Άρθρο 5 

Τελικές, μεταβατικές και καταργητικές διατάξεις 

1. Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

2. Μέχρι την ολοκλήρωση της συγκρότησης του ΣΜΑ ε¬ 
ξακολουθούν να ισχύουν οι προύφιστάμενες διατάξεις 
για τη μονιμοποίηση , εξέλιξη και επιλογή στελεχών της 
εκπαίδευσης. 

3. Από την ισχύ του παρόντος καταργείται το Π.Δ. 
320/1993 (ΦΚΕ 138 Α’) και κάθε αντίθετη διάταξη. 

Στο Υπουργό Εθνικής Παιδείας και Θρησκευμάτων ανα¬ 
θέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 8 Μάίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ ΑΡΣΕΝΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στο 61 Π.Δ/γμα αρμοδιότητας Υπουργείου Ανάπτυξης, 
που δημοσιεύθηκε στο ΦΕΚ 61/24.3.1998/τ.Α 1 ) και αφορά 
παραχώρηση μεταλείου σιδηρονικελίου του Νομού 
Εύβοιας στην εταιρεία «ΓΕΝΙΚΗ ΜΕΤΑΛΛΕΥΤΙΚΗ ΚΑΙ 
ΜΕΤΑΛΛΟΥΡΓΙΚΗ ΑΝΩΝΥΜΟΣ ΕΤΑΙΡΕΙΑ - ΛΑΡΚΟ», στη 
σελ, 1150 β’ στήλη, στην υποπαρ. «Οι αζιμουθιακές...» στο 
β’ στίχο επιφέρεται η πιο κάτω διόρθωση: 

Από το λανθασμένο «Χάρτου ΨΑΧΝΑ 1:100.000 με 
|_=38°45’ και Μ=0°15’» στο ορθό «Χάρτου ΨΑΧΝΑ 
1:100.000 με 1= +38°45’ και Μ= -0°15’». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




